Serveto

25px Esta fuella ye escrita n'el parlar de la Comuna.

Serveto (clasicament Serveto y Servet S. XVI) ye un lugar d'el municipio de Plan, fincato n'el Sobrarbe. Catálogo de pueblos y municipios de Aragón. Estadística de población y nomenclaturas toponímicas entre 1900 y 2004 (PDF), Gubierno d'Aragón, 2005, ISBN 84-7753-366-0, p.466 Ye el lugar de mes ta'l fundo de l'antigo municipio de la Comuna, en la val homonima, que ye lateral de la val de Chistau per defrente de Saraviello.

Serveto se troba a 2,5 km de Sin, nuclio prencipal de la Comuna, per la pista que remata n'el lugar, debaixo d'as faixas de La Cruján y a'l canto d'el barranco de La Salina que baixa d'el Fener plan.
El Fener plan ye es campos que i hai per alto de Plan, per an que pasaba la unica pista que comunicaba enantes la Comuna con a resta de Chistau, en a man chistabina de l'Orbar, per el poniente de la serreta que fan la Igüerra (1962 m) y la Penya d'el Cuezo (1926 m) de Chistén.
150px|left|thumb|El campanar tan robusto de Serveto.
Per el sud tiene las penyas de Sant Martín (1793 m) y Artiés (1643 m) que el deseparan de Chistau y la cuenca d'el Cinqueta deixando-ie paso nomás que per l'alto d'El Collet de Sant Martín.

El nuclio de Serveto el componen diferents carreras que fan converchencia mas que mas de manera aproximada ta la plaza d'el lugar, an que se troba la ilesia. El templo, d'el siglo XVI tiene el campanar como prous se'n heban fetos d'antes en Chistau y La Comuna, con planta cuadrangular, y el tellau que ye una piramide pronunciada con loseta, an que es panos de baixo son menos inclinaus que las caras de mas t'alto. Ye una torre bien robusta, con es muros de piedra clara, y la ilesia de formas austeras no fa tanto como la de Plan, y tien el modelo claro de l'amparada ilesia de Sin.

Las casas d'el lugar ilustran es dos estilos constructivos de la Comuna, las casas mas d'el tipo de Chistau, y las que tienen mas a influencia de baixo de Sobrarbe, con estructuras mas macizas, per contra d'es tellaus menos pesaus d'as casas d'alto, que a sobén tienen basta es cantos d'el tellau achanflanaus, y las falsas con frontera de fustiada per cuentas de paret como la resta d'el edificio, que fan reveladeras las enfluencias d'es dos cantos ta a on que s'aboca la valle.

 Se veiga tamién 

Chuan Ralla.

 Referencias 

Vinclos externos

 Estatisticas de Serveto en a pachina d'AragonEsAsi.com
 Información de Serveto n'el portal LosPirineos.info

Categoría:Lugars de Plan
Categoría:Articlos en aragonés de la Comuna
Categoría:Entidaz locals menors d'Aragón
Categoría:Localidaz d'a diocesi de Balbastro-Monzón en Sobrarbe